Hevder Molde slanker stallen.

Det er Fædrelandsvennen som mandag hevder at Start henter de to Molde-spillerne Eirik Hestad (19) og Ole Martin Rindarøy (19) på lån til Kristiansand.

Avisen skriver at også Andreas Hollingen (20) er aktuell for en låneovergang til Sørlandet før Tippeligaen starter 6. april.

Start sliter med økonomien og har vært nødt til å selge flere av sine viktigste brikker før seriestart.

Nå kan altså leieavtaler bli løsningen for å styrke bredden i Start-stallen.



Start ansatte i vinter Odd Berg som assistenttrener. Han har tidligere vært spillerutvikler i Molde og kjenner godt til de aktuelle spillerne.